**Հետազոտական աշխատանք**

Թեմա՝ **Ուսուցչի համագործակցությունը սովորողների ծնողների կամ նրանց օրինականներկայացուցիչների հետ՝ սովորողների կրթության կազմակերպման և ընտանեկան դաստիրակության հարցերում**

**Կատարող՝ Բագրատ Գրիգորյան**

**ԵՐևԱՆ 2022**

**ՆԵՐԱԾՈՒԹՅՈՒՆ**

Երեխայի կրթության կազմակերպման, դաստիարակության նրա լավագույն որակների և հատկությունների բացահայտման ու զարգացման հիմքում ընկած է ուսուցիչ ծնող փոխներգործությունը: Ուսուցիչ ծնող փոխհարաբերություններում միմյանց նկատմամբ վստահությունը , փոխադարձ հարգանքը, փոխօգնությունը օգնում են ուսուցիչներին և ծնողներին՝ համատեղ ջանքերով երեխայի ինքնորոշման, ինքնակառավարման, խոչընդոտների ու դժվարությունների հաղթահարման համար անհրաժեշտ որակների ու հատկությունների ձևավորման պայմաններ ստեղծել: Երեխաներին, ծնողներին և ուսուցիչներին պետք է միավորեն ընդհանուր մտահոգություններն ու խնդիրները, որոնց լուծումներն էապես պայմանավորված են դրանց փոխներգործության և համագործակցության բնույթով: Ուսուցչի և ընտանիքի համագործակցությունը նպատակասլաց և երկարատև աշխատանք է, որն ամենից առաջ ենթադրում է ընտանիքի , երեխայի ընտանեկան դաստիարակության պայմանների ու յուրահատկությունների բազմակողմանի և համակարգված ուսումնասիրություն: Այդ երկու ինստիտուտների համագործակցությունը և փոխներգործությունը մանկավարժական գործընթացի բոլոր փուլերում պետք է կազմակերպվեն պլանավորված ու համակարգված ձևով: Դաստիարակությունն արդյունավետ կլինի միայն նրանց համագործակցության պայմաններում, երբ ձևավորվեն դաստիարակության գործընթացի միասնական նպատակներ, ձգտումներ ու հայացքներ, համատեղ ուժերով մշակվեն դաստիարակչական խնդիրներն ու դրանց լուծման ուղիները:

**ԳԼՈՒԽ 1**

**ՈՒսուցչի համագործակցության դերը սովորողի կրթության և դաստիարակության գործում:**

Ուսուցիչ ծնող համագործակցությունը առանձնահատուկ նշանակություն ունի աշակերտների կրթության և դաստիարակության համար: Ինչպիսին էլ որ լինի ընտանիքի սոցիալ-տնտեսական կարգավիճակը, ծնողի մասնակցությունը երեխայի կրթության գործընթացին, աշակերտի զարգացման վրա մեծ ազդեցություն է գործում: Հետազոտումների համաձայն, աշակերտները, որոնց ծնողները ակտիվորեն մասնակցում են կրթական գործընթացին, ավելի լավ արդյունքների են հասնում, ստանում են ավելի լավ գնահատականներ, ունեն ավելի բարձր ակադեմիական ձեռքբերում և ավելի որակով կատարած տնային առաջադրանքներ, նրանց հաճախման ցուցանիշն ավելի բարձր է և աչքի են ընկնում դրական վարքով, բարեհամբույր են դպրոցի նկատմամբ և ունեն սեփական աձի և հնարավորությունների նկատմամբ հավատ: Ծնողների ներգրավվածությունը դրական է անդրադառնում նաև կրթական հաստատության վրա: Ուսումնական գործընթացում ծնողների ակտիվությունը հարստացնում է դպրոցի կուլտուրան և նպաստում է նրա զարգացմանը: Այսպիսով, ավելի լավ արդյունքների հասնելու համար դպրոցը և ուսուցիչը պետք է հետաքրքրված լինեն ծնողների հետ ակտիվ համագործակցմամբ: Ծնողների ակտիվ ներգրավումը դրական է անդրադառնում և դպրոցական հասարակության, ծնողների և աշակերտության վրա:

Ուսուցիչ-ծնող կապն աշակերտի ուսումնադաստիարակչական գործընթացի նպատակային և բարեհաջող կազմակերպման կարևորագույն բաղադրիչ օղակներից է: Մենք ունենք մեկ ընդհանուր նպատակ՝ կրթել, դաստիարակել, զարգացնել երեխային, ուստի մեր փոխհամագործակցությունը և միմյանց հետ մշտական կապ պահպանելը բխում է հենց այդ նպատակի իրագործումից, երկու կողմերի շահերից, բայց ոչ, երեք կողմերի շահերից. չմոռանանք աշակերտին, որն այս ողջ գործընթացի կենտրոնն է, այն կենտրոնը, որի շուրջ պտտվում է մնացյալ ամեն բան…

Ուսուցիչների հիմնական խնդիրներից մեկը ծնողների հետ դրական հարաբերություններ հաստատելն է, ծնողների հետ աշխատանքի նոր ձևեր մշակելը մանկավարժական գիտելիքները խթանելու, ծնողների ուշադրությունը երեխայի վրա գրավելու և բացասական հարաբերությունների հետևանքների շտկումը: Աշակերտի վարքի, համադասարանցիների հետ հարաբերություններում հարգանքի, ընկերասիրության, զսպվածության, ինքնատիրապետման ցուցաբերման, կոլեկտիվում ինքնադրսևորման ու միասնության պահպանման, այսինքն` լայն իմաստով անձի ձևավորուման ու դաստիարակության հարցերը արդյունավետ լուծելու համար ուսուցիչը պետք է պատրաստակամ լինի լսելու և տվյալ աշակերտի հետ անհատական աշխատանքը պլանավորելիս նկատի ունենալու նաև ծնողի կարծիքը: Արդյունավետ հաղորդակցման համար անհրաժեշտ է, որ ուսուցիչը և ծնողը միմյանց հետ տեղեկություններ փոխանակեն: Մեծ մասամբ տեղեկության հաղորդման համար արդյունավետ միջոցներ են մշակված, օր. տեղեկագրեր, կայքէջեր և դպրոցի տեղեկատվական վահանակներ, որտեղ համապատասխան նյութեր/ուղերձներ են տեղադրվում: Հաճախ դպրոցներում մշակված են նմանատիպ մեխանիզմներ ծնողների ակտիվ հետադարձ կապի ապահովման նպատակով:

Մանկավարժները պետք է խրախուսեն ծնողներին, նրանց տեղեկացնեն, թե ի՞նչ է կատարվում երեխայի կյանքում, խոսեն այն ընթացիկ պրոցեսների մասին, որոնք կարող են ազդեցություն գործել դպրոցում երեխայի առաջընթացի վրա: Ուսուցիչը հստակ տեղեկություն պետք է հաղորդի ծնողներին սպասվող արդյունքների մասին, դպրոցի պլանավորած միջոցառումների, գոյություն ունեցող կարգապահական նորմերի, գնահատման գործիքների և դպրոցի նպատակների մասին: Ուսուցիչը ծնողների հետ դրական հաղորդակցման կանոնավոր գրաֆիկ պետք է կազմի: Ուսուցիչը պետք է ապահովի ծնողների հետ առաջին շփման դրական լինելը և այդ ժամանակ պետք է նկատի առնվի լեզվական խոչընդոտը և մշակույթային տարբերությունը: Երբ ծնողի և ուսուցչի հաղորդակցումը կանոնավոր և արդյունավետ է, աճում է ծնողների ներգրավվածությունը, նրանց կողմից դպրոցի գնահատումը բարձրանում է և ձևավորվում է դպրոցի նկատմամբ դրական կապվածություն: Ուսուցիչը հաղորդակցության այնպիսի ստրատեգիաներ պետք է կիրառի, որոնցում կարևոր ասպեկտները ծնողների համար հասկանալիորեն հաղորդվելն է, և նրանց խրախուսելը դեպի զարգացած և ակտիվ ներգրավում:

Հետազոտությունները ցույց են տվել որ ծնողների հետ ակտիվ համագործակցումն օգնում է ուսուցչին ավելի ինքնավստահ դառնալ: Ծնողները կարող են կիրառել բոլոր միջոցները, որպեսզի սովորեցնեն երեխաներին: Ուսուցչի մոտ հանդես է գալիս ավելի հարգանք սեփական մասնագիտության նկատմամբ: Նրանք ավելի են բավարարված իրենց մասնագիտությունից և նրա արդյունքներից: Ծնողների ներգրավվածությունը բարձրացնում է ծնողի և ուսուցչի միջև կապվածության որակը, ինչը օգնում է ուսուցչին պարբերաբար ստանալ սպառիչ տեղեկություն երեխայի մասին: Աշակերտի անհատական կարիքների կարգավորումը ուսումնական գործընթացի կողմից ուսուցչին ցանկալի արդյունք կտա:

Ծնողների ներգրավվածությունը ծնողների համար կարող է նախատեսել. Դպրոցական միջոցառումներին հնարավորինս շատ մասնակցություն Երեխայի կողմից լավ կատարված աշխատանքի խրախուսում և գովաբանում ծնողի կողմից. Ուսուցիչների հետ կանոնավոր հանդիպումներ և իրենց երեխաների առաջընթացի քննարկում. Տնային առաջադրանք կատարելիս աշակերտին օգնության ցուցաբերում.

Երբ ծնողը ներգրավված է երեխայի կրթության գործընթացում,, աշակերտն ավելի լավ ձեռքբերումներ է ունենում, չնայած այն բանին, թե ինչպասին է ընտանիքի սոցիալ – տնտեսական կարգավիճակը, էթնիկական ծագումը կամ ծնողների կրթության մակարդակը: Աշակերտը, որի ծնողը ներգրավված է երեխայի կրթության գործընթացում, ավելի հաջողությամբ է ավարտում դպրոցը և ուսումը շարունակելու ավելի լավ հնարավորություններ և պայմաններ ունի.

Վիճակագրական տվյալներով, եթե ծնողները կապված չեն ուսուցիչների հետ կամ հետաքրքրված չեն դպրոցի առօրյա կյանքով, դրանց երեխաների ակադեմիական առաջադիմությունը մյուս երեխաների համեմատությամբ ավելի ցածր է: Երբ ծնողները ներգրավված են դպրոցի կյանքում, աշակերտներն ավելի դրականորեն են տրամադրված դպրոցի հանդեպ և սեփական անձի ու հնարավորությունների նկատմամբ ավելի շատ վստահություն ունեն: Այն աշակերտները, որոնց ծնողներն ակտիվորեն են ներգրավված դպրոցի կյանքում, ավելի լավ վարք ունեն, և նրանց դեմ կիրառված կարգապահական պատժամիջոցների միջին ցուցանիշներն ավելի ցածր են մյուսների համեմատությամբ: Դպրոցի կյանքին մասնակից ծնողների երեխաները ավելի լավ հարաբերություններ ունեն ինչպես ուսուցիչների, այնպես էլ ընտանիքի անդամների հետ: Տարբեր կուլտուրական միջավայրից դուրս եկած աշակերտները ավելի առաջադեմ են, երբ ծնողները և ուսուցիչները միասնաբար ձգտում են ընտանիքում և դպրոցում եղած կուլտուրական տարբերությունների համատեղ համաձայնեցմանը:

Կանոնավոր մասնակցությունը իր զավակի կրթությանը խոսում է ծնողի հաջող ներգրավվածության մասին : Ներգրավվածություն կարող է և տանը լինել, երբ ծնողը երեխաների հետ միասին կարդում է, օգնում է տնային առաջադրանքը կատարելիս և քննարկում է դպրոցի ընթացիկ հարցերը: Որոշ դպրոցներում ծնողը կարող է կամավոր մասնակցություն ունենալ դասարանի գործերում: Նման դպրոցները ծնողների հետ պարբերաբար համագործակցում են և նրանց ներգրավում ուսումնական գործընթացի մեջ:

**ԳԼՈՒԽ 2**

 Հետազոտության համար ընտրել ենք Պեյո Յավրովի անվան հ.131 հիմն. Դպրոցի 3-րդ դասարաններից մեկը: Դասարանը՝ բաժանել ենք 2 խմբի՝ ա և բ: Ա խմբում ընդգրկված երեխաների ծնողների հետ պայմանավորվել ենք համագործակցել 1 ամսյա ժամանակահատվածում շախմատ առակայի տնային առաջադրանքների խնդիրները, բարդությունները, երեխաաներին ավելի հաճախ հուզող հարցերը վեր հանելու համար: Ամեն ծնողի տրված էր լայն հնարավորություն իրեն հարմար եղանակով բարձրացնել խնդրիները՝(հեռախոսազանգ, տեսագրություն,ընդհանուր չաթ,SMS հաղորդագրություն և այլն): Բ խմբի երեխաները իրենց ուսումը շարունակում էին առանց որևէ փոփոխության: Հետազոտության ընթացքում մի քանի հիմնական խնդիրներ պարզվեցին, կապված լայն տարածում գտած <<ԵՐԵԽԱՆԵՐԸ ԴԺՎԱՐԱՆՈՒՄ ԵՆ ԿԱՏԱՐԵԼ ՇԱԽՄԱՏԻ ՏՆԱՅԻՆ ԱՌԱՋԱԴՐԱՆՔՆԵՐԸ>> հայտնի արտահայտության հետ կապված, սակայն այդ հարցը ավելի խորքային կարելի է քննարկել այլ հետազոտության շրջանակներում: Հետազոտության ամբողջ ընթացքում ընդգծվում էր ա խմբի երեխաների հետաքրքրվածության շեշտակի աճը՝ շախմատ առարկայի նկատմամբ: Նշենք,որ ա և բ խմբերում ընդգրկված էին մոտավորապես հավասար քանակությամբ բարձր առաջադիմություն ունեցող երեխաներ: Շատ ծնողներ նշում էին, որ իրենց համար բացահյտում էր՝ իրենց իսկ երեխայի մտքի թռիչքի արագությունը: Պարզվեց նաև, որ ավելի բարձր առաջադիմություն ունեցող երեխաները, որոնք ընդգրկված էին բ խմբում ավելի լավ պատրաստված չէին ներկայանում դասերին, քան ա խմբի ավելի ցածր առաջադիմություն ունեցող երեխաները: Բ խմբում ընդգրկված երեխաների ծնողները հիմնականում պատճառաբանում էին, որ աշխատանքային գրաֆիկը թույլ չի տալիս երեկոյան զբաղվել երեխայի դպրոցական կրթության հետ կապված հարցերով: Հետազոտության ավարրտին ուսուցչի կողմից կազմվեց տվյալ դասերին վերաբերող փոքրիկ թեստ-քննություն և

ՈՒՇԱԴՐՈՒԹՅՈՒՆ!! Ա խմբում ընդգրկված երեխաների արդյունքները 18%- ով ավելի բարձր էին,քան բ խմբի երեխաներինը:

**ԵԶՐԱԿԱՑՈՒԹՅՈՒՆ**

Ուսուցիչ ծնող փոխներգործության ադյունավետությունը ակնհայտ է: Հետազոտությունները ցույց տվեցին, որ ուսուցիչների համագործակցությունը սովորողների ծնողնեի հետ ոչ միայն բարելավում է աշակերտների վարքն ու հաճախումը, այլև դրականորեն է ազդում աշակերտների ձեռքբերումներին: Ծնողը պետք է ունենա մեծ ցանկություն ու կամք, իսկ դպրոցները պետք է աշխատեն նրանց հետ, որպեսզի դպրոցն ու ընտանիքը ունենան միանման սպասումներ ու օժանդակեն ուսման գործընթացին: Հետազոտությունը ցույց տվեց, որ ծնողների ընդգրկվածությունը, տալիս է բազմաթիվ դրական արդյունքներ, ինչպիսիք են հաճախության բարելավում, բարձր առաջադիմություն, աշակերտների լավ վարք, ծնողների վստահության բարձրացում դպրոցի ու ուսմոն նկատմամբ: Այսպիսով ուսուցիչնեչը և ծնողները ունեն ընդհանուր նպատակներ և առանց նրանց համագործակցության՝ երեխայի կյանքը լիարժեք չէ: Ուսուցիչը երեխային տալիս է գիտական գիտելիքներ : Ընտանիքնէլ իր հերթին ապահովում է կյանքի պրակտիկ փորձը ձևավորվում և մշակվում է անձի ներդաշնակ զարգացումը:

Հ.Գ. 2005 թվականին ԱՄՆ ում արված մի հարցման արդյունքում պարզվել էր, որ դպրոցի տնօրենների 25% ը և ուսուցիչների 1/5 ը իրենց գերհոգնածության առաջնային պատճառ էին նշում երեխաների ծնողների հետ շփման արդյունքում հոգնածությունը:

Օգտագործված գրականության ցանկ՝

Մանկավարժության հիմնախնդիրը ժամանակակից հայ ընտանիքում 21-րդ դարի մարտահրավերները. Կանխման և հաղթահարման ուղիները, գիտաժողովի նյութերի ժողովածու-Երևան <<Մանկավարժ հրատարակչություն>> 2016